ZAPISNIK

8. seje **SVETA ZAVODA** Vrtca Tržič, ki je bila v ponedeljek, 15. 1. 2018, ob 17.30 v zbornici enote Palček.

Prisotni člani sveta zavoda:

Jure Zadnikar – predsednik Sveta zavoda Vrtca Tržič, predstavnik staršev, Vesna Polajnar – podpredsednica sveta zavoda Vrtca Tržič, predstavnica zaposlenih Vrtca Tržič, Urška Jerman – predstavnica zaposlenih Vrtca Tržič, Marija Langus – predstavnica zaposlenih Vrtca Tržič,

Mira Čemažar – predstavnica zaposlenih Vrtca Tržič, Andreja Pogačnik – predstavnica zaposlenih Vrtca Tržič, Nevenka Cotelj – predstavnica občine ustanoviteljice, Anton Kramarič – predstavnik občine ustanoviteljice.

Drugi prisotni: Mira Lauseger – sindikalna zaupnica Vrtca Tržič

Opravičeno odsotni: Maja Meglič Klemenčič – predstavnica staršev, Senta Lorenčič – predstavnica staršev, Anže Perčič – predstavnik občine ustanoviteljice

Zapisnikar seje je Urška Jerman.

## G. Jure Zadnikar je predlagal, da se na dnevni red uvrsti dodatna točka, in sicer sprememba Pravilnika o notranji organizaciji in sistemizaciji delovnih mest v Vrtcu Tržič. Omenjeno točko se obravnava 3. po vrsti.

Soglasno je bil sprejet naslednji

**DNEVNI RED**

## Pregled zadnjega zapisnika in realizacija sklepov zadnje seje, potrditev sklepa korespondenčne seje (Jure Zadnikar).

## Imenovanje ravnateljice Vrtca Tržič (Jure Zadnikar).

## Sprememba Pravilnika o notranji organizaciji in sistemizaciji delovnih mest v Vrtcu Tržič

## Pobude, predlogi, vprašanja.

**Ad 1.**

Predsednik sveta zavoda Vrtca Tržič je pozval k pregledu zadnjega zapisnika. Pripomb na zapisnik ni bilo.

**SKLEP:** Zapisnik 7. seje Sveta zavoda Vrtca Tržič je bil sprejet.

Predsednik Sveta zavoda Vrtca Tržič je predstavil sklep 6. korespondenčne seje, ki se glasi: Svet zavoda Vrtca Tržič podaja predlog za uvrstitev ravnatelja Vrtca Tržič v 50. plačni razred.

Svet zavoda Vrtca Tržič je potrdil sklep 6. korespondenčne seje.

Go. Miro Čemažar je zanimalo, čemu je služilo gradivo, ki je bilo posredovano k 6. korespondenčni seji. Člani sveta zavoda so ji odgovorili, da je bilo gradivo podlaga za sprejem predlaganega sklepa.

**Ad 2.**

V skladu s 53. a členom Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169) in [25/17](http://www.uradni-list.si/1/objava.jsp?sop=2017-01-1324) – ZVaj) mora Svet zavoda Vrtca Tržič sprejeti sklep o imenovanju ravnatelja.

**SKLEP**:

**1. ZA RAVNATELJICO ZAVODA VRTCA TRŽIČ SE IMENUJE:**

**Tatjana Blaži, rojena 17. 09. 1966 v Kranju, stanujoča Retnje 34, 4294 Križe.**

**2. IMENOVANA RAVNATELJICA IZPOLNJUJE POGOJE PO 53. ČLENU ZAKONA O ORGANIZACIJI IN FINANCIRANJU VZGOJE IN IZOBRAŽEVANJA**.

**3. MANDAT RAVNATELJICE TRAJA PET LET IN ZAČNE TEČI 1. 2. 2018.**

**4. IMENOVANA IMA STATUS DELAVKE, ZAPOSLENE ZA NEDOLOČEN ČAS V VRTCU TRŽIČ.**

**5. MEDSEBOJNE PRAVICE IN OBVEZNOSTI SE UREDIJO S POGODBO O ZAPOSLITVI.**

**6. PLAČA IMENOVANE SE OBLIKUJE V SKLADU Z ZAKONOM IN PODZAKONSKIMI AKTI.**

Sklep je bil soglasno sprejet.

SKLEP: Z dnem nastopa funkcije ravnateljice Vrtca Tržič ge. Tatjani Blaži preneha funkcija v. d. ravnateljice Vrtca Tržič.

Sklep je bil soglasno sprejet.

Ad 3.

G. Jure Zadnikar je povedal, da se mora zaradi zakonskih sprememb (Uredba o plačah direktorjev v javnem sektorju, Ur. l. RS 68/2017 z dne 1. 12. 2017) spremeniti tudi priloga Pravilnika o notranji organizaciji in sistemizaciji delovnih mest v Vrtcu Tržič, in sicer v delu, ki določa razpon plačnih razredov za delovno mesto ravnatelj vrtca. Vsa soglasja so pridobljena in gradivo je pripravljeno za sprejem. Predlaga, da Svet zavoda Vrtca Tržič sprejme naslednji:

SKLEP: Svet zavoda Vrtca Tržič potrjuje Spremembo Pravilnika o notranji organizaciji in sistemizaciji delovnih mest v Vrtcu Tržič.

Sklep je bil soglasno sprejet.

**Ad 4. Pobude, predlogi, vprašanja**

Ga. Mira Čemažar je predlagala, da se v plan investicij doda nabava novega vozila, saj so vozila Vrtca Tržič (razen kombija za prevoz hrane) stara. V lanskem letu so zaposleni Vrtca Tržič v sklopu promocije zdravja na delovnem mestu koristili vstopnice za savno in bazen v hotelu Park na Bledu. Želja zaposlenih je, da se vstopnice nabavijo tudi za letošnje leto. V plan investicij bi želela vključiti še igralo, na katero enota Palček čaka že nekaj let.

Ga. Nevenka Cotelj je povedala, da je potreb sigurno veliko, trenutno je najbolj pomembno, da se izvede planirane investicije. Mogoče bi za omenjene razmišljali o uvrstitvi v finančni plan za leto 2019.

Ga. Andreja Pogačnik je pripomnila, da bi mogoče v sklopu promocije zdravja na delovnem mestu namesto vstopnic poskrbeli za cepljenje proti klopnemu meningoencefalitisu.

G. Jure Zadnikar je predlagal, da organizator ZHR pregleda Izjavo o varnosti z oceno tveganja, če je mogoče pri delovnih mestih navedena določba o obveznem cepljenju in se ukrepa v skladu z navedbo te izjave. Glede nabave novega igrala je predlagal, da računovodska služba preveri višino sredstev, h katerim so pripomogli starši vključenih otrok z zbiranjem starega papirja in z ostalimi dejavnostmi, in se zbrana sredstva nameni za nabavo igrala.

G. Anton Kramarič je predlagal, da se KS Bistrica zaprosi za finančna sredstva za nabavo novega igrala. Sam bo poklical predsednico KS Bistrica, da jo povpraša o finančnih možnostih. Vrtcu predlaga, da prične z različnimi aktivnostmi za pridobitev finančnih sredstev, in sicer bi k projektom morali pristopiti skupaj vzgojitelji in starši.

Ga. Vesna Polajnar je izpostavila problematiko otrok, ki prihajajo iz drugih držav in še ne znajo slovenskega jezika. Ti otroci so v dnevnem varstvu po 9 ur, kar je za te otroke stresno oziroma se v vrtcu ne počutijo dobro. Uvajanje s krajšim dnevnim varstvom bi moralo trajati dlje časa. Predlaga, da bi skupaj pristopili k reševanju tega problema, saj to ni le težava, s katero se soočajo otroci, pač pa je to težava tudi za strokovne delavce. Po njenem mnenju bi svetovalna služba v teh primerih morala ustrezno ukrepati še preden otrok prične z uvajanjem.

Ga. Urška Jerman je povedala, da so vsi oddelki v Vrtcu Tržič dnevni oddelki, kar pomeni varstvo od 6 do 9 ur. Meni, da vrtec v svojih določilih ne sme zapisati, naj bodo otroci v vrtcu manj kot 6 ur.

Ga. Mira Lauseger je pripomnila, da morajo vzgojitelji vzpostaviti stik s starši, če uvajanje ne poteka tako, kot je to običajno. V kolikor starši ne slišijo oz. ne upoštevajo priporočil vzgojitelja, posreduje svetovalna delavka.

Člani sveta zavoda predlagajo, da ga. Vesna Polajnar problematiko predstavi svetovalni delavki. Problematiko naj ravnateljica predstavi Skupnosti vrtcev Slovenije.

Seja je bila zaključena ob 18.50 uri.

Zapisnikar: Predsednik Sveta zavoda Vrtca Tržič

Urška Jerman Jure Zadnikar